
Sri Lanka - Circuit, Safari si Sejur
Colombo - Anuradhapura - Habarana - Sigiriya - Hiriwaduna - Matale - Kandy - Nuwara Eliya - Ella - Haputale - Galle - Hikkaduwa - Colombo
Transport avion Turkish Airlines|12 zile|2.499 Euro/loc in dubla

Ziua 1. BUCURESTI – ISTANBUL 
Intalnire cu insotitorul de grup la aeroportul Henri Coanda (Otopeni) la ora 13:00 pentru imbarcare pe zborul Companiei Turkish Airlines TK1040 cu destinatia Colombo, via Istanbul. Decolare la ora 15:35 si sosire in Istanbul la ora 18:05. Scurta escala si imbarcare pe zborul TK730 cu decolare la ora 19:30. 
 
Ziua 2. ISTANBUL – COLOMBO – ANURADHAPURA
Sosire pe aeroportul din Colombo la ora 05:55. (ATENTIE! Orarul de zbor este informativ si poate suporta modificari impuse de compania aeriana). Ayubowan si bine ati venit in Sri Lanka, insula binecuvantata a Oceanului Indian, unde spiritualitatea, natura si traditiile se impletesc intr-un ritm aparte. Ziua de inceput a circuitului ne va introduce direct in esenta acestei tari: ospitalitate calda, ritualuri budiste si situri istorice care au modelat civilizatia insulara. Dupa formalitatile de sosire intalnire cu ghidul local si transfer catre Anuradhapura, prima capitala a Sri Lankai si sit UNESCO, un oras-simbol al civilizatiei budiste, cunoscut pentru templele sale stravechi, dagabele monumentale si atmosfera sacra care defineste intreaga regiune. Check-in la hotel. Dupa amiaza incepem explorarea cu doua dintre cele mai importante locuri sacre ale Anuradhapurei: Ruwanweliseya Stupa - o stupa alba monumentala, considerata una dintre cele mai sacre structuri budiste ale insulei. La apus, locul capata o atmosfera profunda, cu pelerini care se aduna pentru ritualurile serii, si Sri Maha Bodhi - cel mai vechi copac documentat din lume, un lastar din arborele sub care Buddha a atins iluminarea. Este un loc de veneratie continua de peste 2000 de ani, unde localnicii vin pentru rugaciune si reculegere. Intoarcere la hotel. Cina (bauturile nu sunt incluse) si cazare la Hotel Lake Forest 4* sau similar, Anuradhapura.

Ziua 3. ANURADHAPURA – HABARANA – DAMBULLA
Mic dejun. Plecam spre Habarana, o zona cunoscuta pentru peisajele ei tropicale si proximitatea fata de cele mai importante parcuri nationale din Sri Lanka. Servim pranzul la un restaurnat local (bauturile nu sunt incluse). Check-in la hotel. Dupa-amiaza, continuam cu un safari cu jeepul intr-unul dintre Parcurile Nationale Kaudulla sau Minneriya, alese in functie de sezon si de miscarea turmelor de elefanti. Ambele sunt sanctuare naturale renumite pentru populațiile lor impresionante de elefanti si pentru peisajele larg deschise care permit observarea lor in mediul natural. Aici se aduna unul dintre cele mai mari grupuri migratoare din Asia, cu turme de pana la 300 de elefanti care vin pentru hranire si scaldat. Experienta ofera ocazia de a observa elefantii in mediul lor natural, alaturi de caprioare, pasari exotice si alte specii specifice zonei, intr-un cadru autentic si spectaculos. Seara, intoarcere la hotel pentru relaxare. Cina (bauturile nu sunt incluse) si cazare Hotel Amaya Lake Dambulla 5* sau similar, Dambulla.

Ziua 4 . DAMBULLA – SIGIRIYA – HIRIWADUNA 
Mic dejun. Ne indreptam spre Sigiriya pentru a vizita Fortareata de pe Stanca Sigiriya, sit UNESCO si una dintre cele mai impresionante constructii antice ale Sri Lankai. Sigiriya, cunoscuta si sub numele de Lion Rock – Stanca Leului, este considerata o atractie esentiala a tarii: un palat regal din secolul al V-lea, construit pe un monolit vertical de aproximativ 200 de metri, inconjurat de gradini simetrice, fresce stravechi si celebrele Lions Paws – Picioarele Leului, impresionante structuri sculptate in piatra care marcau intrarea monumentala in palatul regal. Pe parcursul ascensiunii, admiram Gradina cu Ape, Frescele cu tinerele domnite, Zidul Oglinda cu inscriptii stravechi, platforma Leului si panorama de pe varf, care ofera o priveliste ampla asupra padurilor tropicale. Intregul complex, intins pe 1,6 hectare, era in perioada sa de glorie complet acoperit de constructii, reflectand viziunea si rafinamentul regelui Kassapa. La coborare, ne bucuram de prosoape reci si fructe tropicale proaspete, pentru un moment de revigorare dupa vizita. Deplasarile din aceasta zi se realizeaza cu tuk-tukurile, oferind o incursiune directa in atmosfera locala. In continuare, pornim spre Hiriwaduna, unde descoperim viata unui sat traditional: ne plimbam prin comunitate, traversam lacul cu catamaranul si vizitam gospodarii locale pentru a observa modul de viata rural, metodele de cultivare si activitatile zilnice ale localnicilor. Experienta se incheie cu un pranz traditional, pregatit local, servit intr-un cadru autentic. Intoarcere la hotel. Cina (bauturile nu sunt incluse) si cazare Hotel Amaya Lake Dambulla 5* sau similar, Dambulla.

Ziua 5. DAMBULLA – MATALE – KANDY  
Mic dejun. Astazi continuam calatoria spre Kandy, trecand prin Matale, o zona renumita pentru culturile sale de condimente. Vizitam Gradina de Condimente din Matale, unde descoperim varietatea de mirodenii specifice insulei, aflam cum negustorii straini au influentat gastronomia locala si observam modul in care condimentele sunt folosite atat in bucatarie, cat si in medicina ayurvedica. Participam la o scurta prezentare despre proprietatile plantelor si utilizarea lor in viata de zi cu zi. Dupa vizita, continuam spre Kandy, Dupa vizita, continuam spre Kandy, capitala colinara si ultimul bastion al regilor Sinhala. Orasul pastreaza o atmosfera regala, fiind inconjurat de dealuri si avand un lac linistit in centrul sau. Admiram cladirile coloniale in stil victorian si edwardian, printre care se remarca impunatorul Queens Hotel. Kandy a fost capitala regilor kandieni din secolul al XVI-lea, care au aparat teritoriul timp de 300 de ani impotriva portughezilor si olandezilor, pana la cucerirea britanica din 1815. Astazi, orasul ramane un centru cultural si spiritual important, cu traditii si legende pastrate cu grija de localnici. Facem o plimbare relaxanta prin oras alaturi de ghid, pentru a simti atmosfera vibranta a capitalei colinare. Vizitam Templul Relicvei Dintelui Sacru (Dalada Maligawa), cel mai venerat loc de rugaciune pentru budistii din intreaga lume. Construit in secolul al XVI-lea, templul adaposteste Relicva Sacra a Dintelui lui Buddha, adusa in Sri Lanka in secolul al IV-lea, potrivit traditiei ascunsa in parul printesei Orissan pentru a fi protejata. Relicva a devenit de-a lungul timpului un simbol central al lumii budiste, iar complexul a fost extins treptat, inclusiv prin adaugarea Acoperisului Aurit care protejeaza sanctuarul interior. In functie de ora vizitei, exista posibilitatea de a surprinde ceremonia Puja, moment de rugaciune si ofrande ce confera templului o atmosfera solemna. Cina (bauturile nu sunt incluse) si cazare Hotel Amaya Hills 5* sau similar, Kandy.

Ziua 6. KANDY – NUWARA ELIYA – HAPUTALE
Mic dejun. Dis de dimineata ne indreptam spre Nuwara Eliya, traversand peisajele spectaculoase ale tinutului ceaiului. Vizitam o plantatie de ceai si o fabrica de procesare, unde descoperim istoria industriei ceaiului si modul in care britanicii si scotienii au introdus cultura ceaiului in Sri Lanka. Observam tehnicile si indemanarea culegatoarelor, precum si procesul complet prin care frunza verde este transformata in ceaiul negru sau brun pe care il cunoastem. Aflam cum ceaiul este cultivat la altitudini diferite: low grown (ceai de altitudine joasa, sub 600 m), medium grown (600–1200 m) si high grown (peste 1200 m), fiecare avand caracteristici specifice de aroma, culoare si procesare. Intelegem si modul in care ceaiul vrac este licitat la bursele de ceai, un sistem vechi de peste 150 de ani, inainte de a fi ambalat, branduit si exportat in intreaga lume. Dupa vizita, continuam spre gara pentru a ne imbarca in trenul panoramic. Pornim in calatoria scenica cu trenul din Ambewela spre Ella sau Haputale, una dintre cele mai frumoase rute feroviare din Asia. Peisajele dramatice ale tinutului montan ne insotesc pe parcurs: plantatii de ceai, varfuri impunatoare, vai adanci si cascade care se revarsa printre stanci. Calea ferata, construita in 1864 in perioada coloniala, ofera o experienta autentica, unde intalnim localnici prietenosi si atmosfera vibranta a calatoriei traditionale. Cina si cazare Hotel Melheim Resort & Spa 5* sau similar, Haputale.

Ziua 7. HAPUTALE – GALLE 
Mic dejun. Astazi exploram zona Ella, una dintre cele mai pitoresti regiuni ale Tinutului Ceaiului. Incepem cu urcarea spre Little Adams Peak, un traseu scurt si accesibil. Drumul este usor, iar de pe varf ne bucuram de panorame spectaculoase asupra plantatiilor de ceai, vaii si crestelor din Ella – un loc ideal pentru fotografii si momente de relaxare in mijlocul naturii. Continuam cu vizita la Nine Arch Bridge - Podul cu 9 Arcade, unul dintre cele mai iconice obiective din Sri Lanka. Parcurgem un traseu prin padure pentru a ajunge la impresionantul viaduct construit in perioada britanica, realizat integral din piatra, caramida si ciment, fara elemente metalice. Cele noua arcade creeaza un cadru spectaculos, amplasat intre vegetatia luxurianta si terasele agricole. Putem merge pe calea ferata care traverseaza podul si asculta povestile ghidului despre istoria si constructia acestui monument. Este un loc excelent pentru fotografii memorabile. Dupa vizite, continuam calatoria spre Galle, pe coasta sudica. Check-in la hotel. Seara, vizitam Fortareata Galle, un sit istoric remarcabil, construit de olandezi in 1663. Fortul, intins pe 52 de hectare, a rezistat timpului si pastreaza o atmosfera linistita, cu strazi inguste, case coloniale, muzee si biserici vechi. Admiram arhitectura olandeza si britanica, zidurile masive si promontoriul care domina vechiul port. In interiorul fortului se afla si celebrul New Oriental Hotel, construit in 1684 pentru guvernatorii olandezi, astazi un reper colonial cu un bar plin de atmosfera. Zona este ideala pentru plimbari relaxante la apus, iar cei care doresc pot explora restaurantele locale. Cazare la Hotel Heritage Galle Fort 5* sau similar, Galle.

Ziua 8. GALLE – HIKKADUWA
Mic dejun. Transfer spre Hikkaduwa, una dintre cele mai cunoscute statiuni de pe coasta sudica, apreciata pentru plajele largi, atmosfera relaxata si apele ideale pentru inot si snorkeling. Timp liber la dispozitie pentru relaxare pe plaja, baie in ocean sau explorarea zonei.
Cazare la Hotel Hikka Tranz 5* sau similar, Hikkaduwa.

Ziua 9. HIKKADUWA
Mic dejun. Timp liber la dispozitie pentru plaja si relaxare in Hikkaduwa. Optional, se poate vizita Turtle Hatchery (contra cost ), un centru dedicat protejarii broastelor testoase marine, unde aflam despre programele de conservare, vedem cuiburile protejate si diferitele specii ingrijite pana la eliberarea lor in ocean. Cazare la Hotel Hikka Tranz 5* sau similar, Hikkaduwa.

Ziua 10. HIKKADUWA
Mic dejun. Timp liber la dispozitie pentru plaja si relaxare. Cei interesati pot opta pentru activitati precum snorkeling, diving, jet ski sau alte sporturi nautice disponibile in statiune. De asemenea, clientii se pot bucura de facilitatile resortului – piscina, zonele de lounge, gradinile si atmosfera linistita a coastei sudice – perfecte pentru odihna si timp personal. Cazare la Hotel Hikka Tranz 5* sau similar, Hikkaduwa.

Ziua 11. HIKKADUWA – COLOMBO
Mic dejun. Transfer spre Colombo, cel mai important centru urban si economic din Sri Lanka, un oras fascinant unde influentele orientale si occidentale se imbina armonios. Colombo pastreaza un amestec interesant de trecut si prezent: portul principal al tarii, zona de bazar Pettah, frumoase temple budiste si hinduse, Biserica Olandeza Wolfendhal, cartierul rezidential Cinnamon Gardens si centrul comercial Fort, toate contribuind la farmecul cosmopolit al orasului. Dupa-amiaza, exploram Colombo alaturi de ghidul local. Turul pietonal ne poarta prin gloria de altadata a cartierului Fort, intr-o incursiune in perioada colonizarii Ceylonului si a rutei comerciale a condimentelor. Incepem plimbarea din zona Dutch Hospital, un reper istoric restaurat. Turul pune accent pe fotografie, arhitectura si istorie, fiind structurat in doua etape: prima acopera cartierul Fort, iar a doua pietele animate din Pettah. Vom facem pauze pentru ceai si opriri pentru a degusta specialitatile locale. Plimbarea se incheie la Old Dutch Hospital. Cazare la Hotel Granbell 4* sau similar, Colombo.

Ziua 12. COLOMBO – ISTANBUL
Mic dejun la pachet. Eliberarea camerelor si transfer spre Aeroportul International Bandaranaike. Decolare la ora 09:15 pe zborul TK1131 cu destinatia Istanbul. Sosire la Istanbul la ora 15:45. Decolare la ora 20:05 pe zborul TK1045, destinatia Bucuresti si sosire pe aeroportul Henri Coanda (Otopeni) la ora 20:25.
	03 Martie – 14 Martie
	Adult loc in
cam. dubla
	Adult loc in
cam. single
	Adult a 3-a pers. in cam cu pat suplimentar
	Copil 6-11 ani cu
2 adulti in cam.
	Partaj garantat

	TARIFE STANDARD
	2.599 €
	3.549 €
	2.549 €
	2.099 €
	380 €

	TARIFE DE LANSARE
*VALABILE PANA LA 31.10.2026
	2.499 €
	3.449 €
	2.449 €
	1.999€
	380 €


PARTAJ GARANTAT: turistii care rezerva tipul de camera “partaj garantat” nu vor fi nevoiti sa achite suplimentul de camera single in cazul in care agentia nu reuseste sa completeze partajul.
PARTAJ NEGARANTAT: turistii care rezerva tipul de camera “partaj negarantat” vor fi nevoiti sa achite suplimentul de camera single in cazul in care agentia nu reuseste sa completeze partajul. Turistii vor fi informati in scris cu maxim 3 zile inainte de plecare.
Eventuale neintelegeri intre solicitantii de partaj, nu sunt imputabile agentiei. Decizia de a renunta la partaj si a opta pentru camera single, se face in baza achitarii suplimentului de camera single de catre ambele persoane.
	PRETUL INCLUDE :
	NU SUNT INCLUSE IN PRET:

	· [bookmark: _Hlk185513005]Bilet de avion Bucuresti – Colombo – Bucuresti, via Istanbul, compania Turkish Airlines
· Taxele de aeroport, cu bagaj de mana 8 kg + bagaj de cala 23 kg 
· Transport cu autocar local modern, pe durata circuitului
· 10 nopti cazare la hoteluri de 4-5*, astfel:
1 noapte Anuradhapura – Hotel Lake Forest 4* sau similar
2 nopti Dambulla – Hotel Amaya Lake 5* sau similar
1 noapte Kandy – Hotel Amaya Hills 5* sau similar
1 noapte Haputale – Hotel Melheim Resort & Spa 5* sau similar
1 noapte Galle – Hotel Heritage Galle Fort 5* sau similar
3 nopti Hikkaduwa – Hotel Hikka Tranz 5* sau similar
1 noapte Colombo – Hotel Granbell 4* sau similar
· Mese incluse: 10 mic dejunuri,1 pranz, 4 cine
· Tururi de oras cu ghid local in Colombo
· Taxa de viza pentru Sri Lanka
· Excursii si experiente autentice:
· Jeep Safari in Parcul National Kaudulla/Minneriya – observarea turmelor de elefanti
· Vizita la Ruwanweliseya Stupa si Sri Maha Bodhi in Anuradhapura
· Vizita la Complexul Sigiriya - ascensiune pe Stanca Leului si plimbare cu tuk tuk-ul
· [bookmark: _GoBack]Vizita la satul traditional Hiriwaduna si pranz traditional
· Vizita la Templul Dintelui Sacru din Kandy
· Vizita la o plantatie de ceai si fabrica – zona Nuwara Eliya (Tinutul Ceaiului)
· Vizita la o Gradina de Condimente si mirodenii in Matale
· Vizita si traseu la Little Adams Peak & Nine Arch Bridge, zona Ella (Tinutul Ceaiului)
· Tur pietonal si vizita la Fortareata Galle
· Calatorie cu trenul panoramic Ambewela - Haputale, prin Tinutul Ceaiului
· Biletele de intrare la obiectivele mentionate in program
· Ghizi locali licentiati, vorbitori de limba engleza
· Insotitor roman de grup

	· Asigurare medicala + storno
· Hello Protect (recomandat)
· Taxele de oras, se achita individual la receptia hotelului / insotitorul de grup
· Bilete de intrare la obiectivele turistice, bauturi, mese optionale (altele decat cele mentionate la servicii incluse)
· Bacsisuri recomandate pentru ghidul local si soferi: aprox 6 euro/pers/zi
Note: bacsisurile se achita numerar direct insotitorului de grup la sosire, bacsisurile nu se refera si la excursiile opţionale 



Nota: Taxele de aeroport incluse in tarif sunt cele valabile la data lansarii programului, respectiv luna August 2026. In situatia majorarii de catre compania aeriana a acestor taxe pana la data emiterii biletelor de avion (biletele se emit cu 7-14 zile inainte de plecare), agentia isi rezerva dreptul de a modifica pretul excursiei conform cu noile valori ale acestor taxe. 

[bookmark: _Hlk215223748]SUPLIMENTE (se achita la inscriere): 
· Supliment de masa All  Inclusive in zilele 9 & 10 in Hikkaduwa – 190 euro/pers


HELLO PROTECT: 
Fara taxe suplimentare generate de majorarea costului combustibilului.
Un serviciu opțional (recomandat) dedicat protejarii pretului rezervarii, indiferent de evolutia costurilor combustibilului pana la momentul plecarii.

GRUP MINIM:
Tarifele au fost calculate pentru un grup minim de 20 platitori. Pentru circuitele premium nu se percepe supliment neintrunire grup minim. Organizatorul isi rezerva dreptul de a anula acest program daca nu se vor inscrie minim 15 participanti pana cu 30 zile inainte de data de plecare. Locurile confirmate suplimentar fata de grupul rezervat pot fi la un tarif mai mare (in functie de disponibilitatile la avion si cazare) si se supun unor reguli diferite de decomandare.

Transferuri GRATUITE pentru minim 2 persoane din urmatoarele orase:
	Orasul
	Locul de imbarcare
	Orasul
	Locul de imbarcare

	IASI
	Autogara Transbus Codreanu
	SIBIU
	Benzinaria Mol - Selimbar

	BACAU
	Parcarea Stadionului Municipal
	FAGARAS
	Casa de Cultura

	FOCSANI
	Lidl – Fosta Autogara
	BRASOV
	Benzinaria Mol - Calea Bucuresti

	RM. SARAT
	Restaurant Turist (Profi)
	SINAIA
	Gara

	BUZAU
	Patinoar Restaurant Diana
	CAMPINA
	Benzinaria ETU Bd. Nicolae Balcescu 39C

	GALATI
	Parcare Sala Sporturilor
	PLOIESTI
	Benzinaria Petrom Metro

	BRAILA
	Panda (Calarasi) – Bariera
	TARGOVISTE
	Hotel Valahia

	TULCEA
	Parcare Complex Pelican
	CRAIOVA
	Benzinaria Petrom Gara

	CONSTANTA
	Gara CFR
	SLATINA
	Benzinaria OMV

	MEDGIDIA
	Restaurant Balada
	RM. VÂLCEA
	Sala Sporturilor

	
	
	PITESTI
	Petrom Podul Viilor


· Transferurile se confirma automat cu titlu GRATUIT in momentul inscrierii pentru minim 2 persoane. Prin urmare acesta nu poate face subiectul unor eventuale despagubiri. Daca pasagerul renunta la transfer, nu se pot face restituri intrucat acesta este GRATUIT. De asemenea, daca pasagerul renunta la transferul de DUS, transferul de retur se anuleaza automat. Acesta va putea fi asigurat doara daca vor mai fi locuri disponibile la acel moment in mijlocul de transport.
· Solicitarile ulterioare vor fi confirmate in limita disponibilitati, contra-cost.
· Transferurile se pot efectua cu autoturism, microbuz, minibus, autocar sau prin operatori de linie;
· Locurile de imbarcare sunt informative; pot fi diferite in functie de partenerul care efectueaza transferul si se reconfirma o data cu informarea de plecare, cu 3 zile sau, prin excepție, cu maximum 24 de ore inainte de plecare. Traseele pot suferi modificari in functie de numarul participantilor si pot exista timpi de asteptare de 1 pana la 3 ore.
· Ora de imbarcare si numarul de telefon ale soferului si/sau de dispecerat se vor comunica cu 2 zile (prin exceptie 24 de ore) inaintea datei plecarii. Calatorul va tine legatura cu transportatorul pentru a se informa privind situatia concreta din ziua plecarii. Pentru transferul de retur, detaliile sunt oferite de ghidul insotitor. Turistii sunt rugati sa se prezinte la locul de imbarcare cu 15-30 min. inainte de ora comunicata.
· Toate rezervarile trebuie insotite in mod obligatoriu de numarul de telefon al pasagerilor, disponibil la momentul plecarii, cu roaming activat obligatoriu. Agentiile partenere au obligatia de a transmite numarul de telefon al turistilor inscrisi, catre Hello
· Numarul de contact al turistilor este foarte important pentru ca in cazul transferurilor pot sa apara diferite modificari, intarzieri s.a., acestia trebuie sa fie contactati de catre sofer/dispecerat. Agentia Hello Holidays nu este raspunzatoare de imposibilitatea contactarii pasagerilor din cauza netransmiterii informatiilor obligatorii solicitate sau transmiterea incorecta a acestora si nu va restitui contravaloarea tranferului sau a pachetului de servicii.
· Hello Holidays nu isi asuma raspunderea in situatia putin probabila aparitiei unor evenimente neprevazute (blocarea traficului rutier, inzapezirea, drumurilor, inundatii, accidente rutiere, etc) care pot duce la intarzierea transferului si pierderea zborului.

CONDITII SPECIFICE - TRANSFERURI DE GRUP*
· Transferul se poate efectua cu autoturism, microbuz, minibus, autocar sau prin operatori de linie;
· Preluare turistilor se va efectua de la domiciliu (conform orasului selectat in rezervare), orele de imbarcare urmand a fi transmise turisilor odata cu informarea de plecare a circuitului. La returul din circuit, pot exista timpi de asteptare intre debarcare si preluarea de catre partenerul care efectueaza transferul. 
· Ora de imbarcare si numarul de telefon ale soferului si/sau de dispecerat se vor comunica cu 3 zile (prin exceptie 24 de ore) inaintea datei plecarii. Calatorul va tine legatura cu transportatorul pentru a se informa privind situatia concreta din ziua plecarii. Pentru transferul de retur, detaliile sunt oferite de ghidul insotitor, inainte de intoarcerea din circuit. 
· Solicitarile de transfer se fac cu min. 14 zile inainte de data plecarii. Pentru transferurile achizitionate cu mai putin de 14 zile sau solicitate la fata locului - direct de la reprezentantii Hello Holidays (ghizi, insotitori, soferi etc.) - se achita un supliment de 5 euro/pers/sens iar confirmarea se va face in functie     de disponibilitate.
· Toate rezervarile trebuie insotite in mod obligatoriu de adresa de preluare si numarul de telefon al pasagerilor, disponibil la momentul plecarii, cu roaming activat obligatoriu. In cazul in care rezervarea este efectuata de catre o agentie partenera, aceasta are obligatia de a transmite adresa de preluare si numarul de telefon al turistilor inscrisi, catre Hello Holidays.
· Numarul de contact al turistilor este foarte important pentru ca, mai ales in cazul transferurilor - cand pot aparea diferite modificari, intarzieri s.a., acestia vor fi contactati de catre sofer/dispecerat. Agentia Hello Holidays nu este raspunzatoare de imposibilitatea contactarii pasagerilor din cauza netransmiterii informatiilor obligatorii solicitate sau transmiterea incorecta a acestora si nu va restitui contravaloarea transferului sau a pachetului de servicii.

CONDITII SPECIFICE - TRANSFERURI PREMIUM**
· Transferurile Premium se confirma la cerere, in limita disponibilitatii, cu pana la 7 zile inainte de plecare, se efectueaza cu microbuz/autoturism si se organizeaza pentru min. 2 persoane, max. 7 persoane/masina.
· Preluarea si debarcarea se fac de la si la adresa indicata de catre turisti, fara a exista timpi suplimentari de asteptare (exceptie fac cazurile de forta majora) si implica un singur mijloc de transport.
· Debarcarea la punctul de plecare a grupului din Bucuresti se face cu max. 30-45 minute inainte de ora de intalnire stabilita conform informarii primite de la agentie. 
· La retur timpul de preluare din punctul de debarcare este de max. 30-45 minute.

CONDITII GENERALE TRANSPORT RUTIER
· Turistii au obligatia de a mentine curatenia in mijlocul de transport pe tot parcursul transferului. In mijlocul de transport nu este permis fumatul, consumul de bauturi alcoolice si produse alimentare. Ne rezervam dreptul de a debarca pasagerii in stare de ebrietate si pasagerii care afecteaza ordinea si siguranta celorlalti pasageri sau a conducatorilor auto, ori incalca prezentele conditii, fara rambursarea costurilor de transport
·  Transferurile din provincie se asigura in conformitate cu reglementarile legale in vigoare cu privire la transportul de persoane si cu respectarea timpilor de condus ai soferilor. Din acest considerent, soferii vor face pauzele de odihna impuse de lege in vederea asigurarii unui transport in conditii de siguranta
· Turistii se obliga sa achite catre societatea de transport contravaloarea oricaror distrugeri aduse mijloacelor de transport.
· Transportul animalelor se supune unui regim special. Turistii apartinatori au obligatia de a solicita aprobarea agentiei. 
· Bagaje admise pentru fiecare pasager ocupant de loc: la cala 1 piesa de bagaj de max. 23 kg/pasager; in autocar se accepta max. 1 rucsac (geanta mica de mana - piesele mai mari vor fi depozitate la cala). In cazul nerespectarii regulilor, personalul de la bord are dreptul de a incasa o taxa suplimentara in valoare de 30 € per bagaj sau de a debarca pasagerii.
· Cazul fortuit si forta majora exonereaza societatea de transport de orice raspundere.

CONDITII GENERALE de CALATORIE
DOCUMENTE DE CALATORIE: (in functie de programul ales) CARTE DE IDENTITATE sau PASAPORT (nu prezinta urme de deterioare a elementelor de siguranta si sunt valabile minim 6 luni de la data terminarii calatoriei). Pentru a consulta lista statelor pentru care nu este necesara viza de intrare accesati site-ul Politiei de Frontiera www.politiadefrontiera.ro  sau al Ministerului de Externe www.mae.ro/travel-conditions  
- ATENTIE! Cartea de identitate simpla (CIS) este un document de identitate emis in acelasi format ca al cartii de identitate electronice, destinat identificarii si dovedirii domiciliului, neavand functia de document de calatorie in statele membre ale Uniunii Europene.
- Pentru ca unui minor sa i se permita calatoria in afara tarii, este necesar sa fie insotit de cel putin un adult care sa aiba asupra sa acordul scris al ambilor parinti ai minorului, legalizat la notariat, si cazier judiciar, pe care sa-l prezinte in punctul de frontiera. Daca adultul care insoteste minorul este unul din parinti, acesta va avea nevoie doar de acordul scris al celuilalt parinte al minorului, legalizat la notariat. Informatii suplimentare pe www.politiadefrontiera.ro 
- Persoanele care calatoresc cu copii sub 18 ani trebuie sa detina pe langa pasaportul acestora si o copie a certificatului de nastere al copiilor (este posibil ca autoritatile de la frontiera sa o solicite). Agentia nu raspunde in cazul refuzului autoritatilor de la punctele de frontiera de a primi turistul pe teritoriul propriu sau de a-i permite sa paraseasca teritoriul propriu.

CONDITII DE INSCRIERE:
 Inscrierile incep din momentul lansarii programului, cu plata unui avans min. de 30% din tarif si se incheie la epuizarea locurilor 
- diferenta de pana la 50% din valoarea totala a pachetului de servicii se achita cu 60 de zile inainte de data plecarii
- diferenta de pana la 100% din valoarea totala a pachetului de servicii se achita cu 30 de zile inainte de data plecarii
- turistul va incheia cu agentia « Contractul de prestari servicii turistice », la care prezentul program este parte
- in momentul semnarii « Contractului de prestari servicii turistice », turistul isi asuma plata diferentei stipulata in program in cazul neintrunirii grupului minim de turisti

CONDITII ANULARE:
In cazul retragerii sau renuntarii la pachetul de servicii turistice, se aplica urmatoarele praguri de penalizare:
- 30% din contravaloarea pachetului, aplicabila de la data confirmarii rezervarii.
- 50% din contravaloarea pachetului pentru anularile efectuate cu mai puțin de 60 de zile inainte de data plecarii. 
- 100% din contravaloarea pachetului pentru anularile efectuate cu mai puțin de 30 de zile înainte de data plecarii.

OBSERVATII pentru MIJLOACE DE TRANSPORT:
- Corectitudinea numelor si a datelor personale ale calatorilor, intra in responsabilitatea agentiei intermediare/ a agentului care a efectuat inscrierea
- In functie de modificarile impuse de compania aeriana, agentia poate percepe un supliment pentru biletul de avion (se confirma in momentul emiterii biletului).
-  Biletele de avion sunt nerambursabile si nu permit modificari dupa emiterea lor.
- Compania/companiile aeriene care opereaza zborurile (regulat sau charter) din pachetul de servicii pot aduce diferite modificari zborurilor contractate, in functie de conditiile obiective din perioada de operare, pana la momentul plecarii pentru zborul/zborurile de dus sau dupa momentul plecarii pentru zborul/zborurile de intors. Agentia isi rezerva dreptul de a modifica valoarea taxelor de aeroport, in cazul in care valoarea acestora este schimbata de compania aeriana
- Alocarea locurilor in avion se face de catre ghiseul de check-in din aeroport in functie de ordinea sosirii pasagerilor. Recomandam efectuarea check-in-ului on-line inainte de prezentarea in aeroport;
- Prezentarea la aeroport se va face cu doua ore inaintea zborului; agentia nu raspunde in cazul refuzului imbarcarii turistilor ca urmare a intarzierii acestora
- Dupa aterizarea pe aeroportul de destinatie, pasagerii se vor prezenta mai intai la ghiseul Control pasapoarte, dupa care isi vor recupera bagajele din locul special amenajat. Daca atunci cand ajungeti la destinatie observati ca aveti probleme in gasirea bagajului depus la biroul de check-in la imbarcare, va rugam nu parasiti aeroportul, ci depuneti o sesizare la biroul de reclamatii existent la terminal, pe baza cuponului de bagaj primit odata cu cartea de imbarcare;
- Asezarea in microbuz/ autocar, de la destinatie se face de catre conducatorul de grup pe baza listei cu ordinea inscrierii la circuit, incepand cu randul doi de scaune. Pentru siguranta pasagerilor pe perioada excursiei, primul rand de scaune este rezervat insotitorului de grup si ghidului local.
NOTA: Femeile care sunt insarcinate in peste 6 luni, au nevoie de un certificat medical cu acordul medicului de a calatori cu avionul. Compania de zbor si echipajul de bord isi rezerva insa dreptul de a decide daca permit sau nu imbarcarea persoanelor cu sarcina avansata (ultimele 2-3 luni).


OBSERVATII pentru CAZARE & PROGRAMUL EXCURSIEI
- Clasificarea pe stele a unitatilor de cazare este cea atribuita de oficialitatile din tarile vizitate, ca atare facilitatile camerelor sunt conforme cu standardele locale;
- Hotelurile nominalizate in program pot suferi modificari pana la data plecarii, in functie de conditiile specifice care pot aparea intre momentul publicarii programului si data plecarii. Daca aceste schimbari sunt impuse de furnizorul local, intotdeauna se vor oferi hoteluri similare ca locatie/confort.
- Majoritatea hotelurilor nu detin camere triple. In unele hoteluri se pot confirma la cerere camere duble cu pat suplimentar, in functie de disponibilitate. Patul suplimentar poate fi un pat pliant, un fotoliu pat, o canapea extensibila, etc.
- Distributia camerelor la hoteluri se face de catre receptiile acestora; problemele legate de amplasarea sau aspectul camerei se rezolva de catre turist direct la receptie, asistat de reprezentantul agentiei. Pentru anumite facilitati din hotel sau din camera, hotelierul poate solicita taxe suplimentare (minibar/frigider, seif, etc.); in momentul sosirii la hotel solicitati receptionerului sa va informeze cu exactitate asupra lor. Uneori hotelurile de 4 si 5 stele se solicita garantie numerar sau card, ce se restituie/deblocheaza la predarea camerei. Aceste sume se blocheaza pentru garantarea platii facilitatilor hotelului;
- Tinuta decenta este obligatorie pentru orice cina servita la unul din restaurantele hotelului. Domnii au acces cu pantalon lung si incaltaminte inchisa (nu in pantalon scurt si papuci sau sandale), iar doamnele in tinuta decenta.
- Pe destinatiile externe, mesele festive oferite cu ocazia unor evenimente sau sarbatori (Paste, Craciun, Revelion) sunt diferite fata de cele traditionale romanesti, atat ca meniu, cat si ca durata si divertisment.
- In situatia in care turistul are cerinte speciale, cum ar fi: camere alaturate sau cu o anumita localizare, meniu special, acestea vor fi cu titlul de solicitare catre prestatori dar nu vor fi considerate confirmate decat in masura posibilitatilor de la fata locului.
- Insotitorul de grup poate efectua modificari programului (schimbari de ore, modificarea ordinii desfasurarii acestuia), fara a afecta insa structura serviciilor efectuandu-l astfel in totalitate. De asemenea, va oferi asistenta in situatii de urgenta, va traduce prezentarea ghizilor locali, va oferi informatii referitoare la excursiile optionale si la itinerar cu observatia ca nu are calificarea si atestarea legala de ghid de turism.
- Conform legilor internationale, doar ghizii locali au dreptul sa ofere explicatii in interiorul muzeelor, monumentelor etc.; altfel, insotitorul de grup vor oferi explicatii turistilor doar in afara obiectivelor turistice; ghizii locali pot fi angajati contra cost doar cu acordul turistilor interesati de ghidajul acestora.

IMPORTANT
- Recomandam incheierea asigurarii Travel (storno + medicala) pentru a va proteja atat inainte de plecare, in cazul anularii calatoriei, cat si dupa plecare in cazul unei situatii neprevazute!
- In derularea excursiei pot aparea situatii de forta majora precum intarzieri in traficul aerian, blocarea aeroporturilor din ratiuni de securitate, schimbari de aeroporturi din ratiuni politice, greve, conditii meteo nefavorabile etc.; in aceste cazuri agentia se obliga sa depuna eforturi pentru depasirea situatiilor ivite; totodata, agentia nu poate fi facuta raspunzatoare pentru suportarea unor cheltuieli suplimentare aferente
- Preturile agreate la incheierea contractului pot sa creasca sau sa scada in functie de anumiti factori obiectivi. Cresterile de pret sunt influentate de cresteri ale cursului de schimb, cresteri ale pretului petrolului, cresterea taxelor de survol, etc. In cazul unei cresteri de pret mai mare de 8%, clientul poate rezilia contractul fara a plati penalizari de retragere. Scaderile de pret pot fi datorate unor promotii facute de partenerii externi sau de catre agentia organizatoare.
- Agentia poate aloca un numar de locuri cu reducere in cazul anunturilor promotiilor tip early booking sau a ofertelor speciale, pentru o perioada limitata de valabilitate; daca acestea se epuizeaza inainte de expirarea perioadei anuntate, agentia va opri promotia fara un anunt prealabil
- Bacsisurile pentru prestatorii locali (tips) reprezinta o practica internationala.
- Agentia nu este raspunzatoare pentru pierderea sau furtul bagajelor, a actelor sa a obiectelor personale; in cazul in care aceste situatii nedorite apar, turistul are obligatia de a depune personal plangere la organele competente.
- Persoanele cu dizabilitati trebuie sa anunte gradul de invaliditate, cu toate amanuntele necesare, din momentul inscrierii si confirmarii rezervarii. Nu ne asumam eventualele servicii speciale ce nu pot fi oferite de terti, in cazul in care nu au fost semnalate in rezervari si in contractul de prestari servicii.
-  Pentru orice modificare adusa unei rezervari confirmate (circuit/pachet/cazari individuale/bus only) se va aplica o TAXA DE MODIFICARE in valoare de 25 euro/persoana, la care se vor adauga eventualele costuri percepute de catre terti. Aceasta taxa se aplica doar daca serviciile achizitionate permit modificarea solicitata. Taxa de modificare nu schimba conditiile si termenii de anulare ai unei rezervari, acestia se aplica conform contractului incheiat si scadentelor din factura. 

